У верасні 2014 года ў Лошніцкай гімназіі Барысаўскага раёна быў створаны даследчы цэнтр “Лінгвіст”, які далучыў і настаўнікаў англійскай мовы, і навучэнцаў усіх ступеней агульнай сярэдняй адукацыі да пошуку новых ідэй, навуковых рашэнняў, вынаходніцкай творчасці. Арганізацыя даследчай дзейнасці па англійскай мове ў гімназіі праходзіць у розных формах, як на ўроках, так і ў пазаўрочны час. Дзейнасць цэнтра мае два асноўныя напрамкі: работа з настаўнікамі англійскай мовы ў рамках павышэння прафесійнай кампетэнтнасці настаўніка і даследчая работа з навучэнцамі.